Muslingeaftalen

Samtlige partier i Folketinget vedtog i juni 2018 en aftale om rettighederne til muslinge- og østersfiskeriet på Limfjorden.

De nye regler betød, at personer eller selskaber, der ejer mere end tre licenser for blåmuslinger og/eller østers, skal afhænde licenserne inden udgangen af 2026.

Det vil altså ikke være tilladt at eje mere end tre licener for blåmuslinger og/eller tre licenser for østers.

Aftalen indeholder også en ny krydsregel for ejerskab af licenser.

Det betyder, at personer og selskaber, der ejer en vis andel af visse mængder fiskekvoter, ikke samtidig må eje andele af blåmuslinger og østers.

Samtidig ændrede man koncentrationsreglerne, så en person eller et selskab må være ejer eller medejer af to fartøjer, hvor der er tilknyttet maksimalt tre licenser for blåmuslinger og tre licenser for østers.

Fartøjer skal derudover være udstyret med en elektronisk overvågningsenhed - en såkaldt Black Box - til opsamling af data om fartøjets fiskeri. Fartøjer med licenser for østers skal fiske minimum 25 procent af værdien af den tildelte årsmængde pr. licens, og det kan kontrolleres med den elektroniske overvågningsenhed.

Kilde: Udenrigsministeriet.